open-index/open-wikipedia-markdown huggingface dataset:
ধরতী ভট্ট

**ধরতী ভট্ট** একজন ভারতীয় টিভি অভিনেত্রী।  তিনি  মাহিসাগর এবং  *[[ক্যা হাল মিস্টার পাঞ্চাল ?]]* এর জন্য পরিচিত  ।

## প্রারম্ভিক জীবন
ধরতী ভট্ট আহমেদাবাদের একটি ঐতিহ্যবাহী গুজরাটি  পরিবার থেকে এসেছেন   তিনি   শিশু বয়সে নাটকে অংশ নিয়েছেন। 

## অভিনয় জীবন
অভিনয় ও আঙ্করের কাজ করার পর, তার সাফল্য আসে হিন্দি টেলিভিশন সিরিয়াল লাভ ম্যারেজ *ইয়া অ্যারেঞ্জ ম্যারেজ*  থেকে যা সোনি টিভিতে প্রচারিত হয়েছিল।এরপর   যোধা *আকবরে  একটি ছোট*  ভূমিকা পালন করেন।   পরে, বিগ ম্যাজিকের একটি ধারাবাহিক *মাহিসাগরের* প্রধান ভূমিকায়  নির্বাচিত করা হন।   তিনি মাহীর ভূমিকায় অভিনয় করেছিলেন, একটি ছোট্ট শহুরে মেয়ে, যে সাগরকে  ভালোবাসেন এবং তাকে বিয়ে করেন, কিন্তু তাকে তার  শাশুড়ীর সাথে মোকাবিলা করতে হয়।  ২০১৭ সাল থেকে ২০১৯ সাল পর্যন্ত , হিন্দি সিরিয়াল  মিস্টার ''ক্যা হাল মিস্টার পাঞ্চাল ?'' তে  মনিন্দর সিংহ এর বিপরীতে প্রতিভার ভূমিকা পালন করেছেন। 

## ব্যক্তিগত জীবন
তার মায়ের ও ভাইয়ের ঘনিষ্ঠ।  তিনি মনে করেন অভিনয় কর্মজীবন অনুসরণ করে তিনি তার পরলোকগত পিতার ইচ্ছাকে পূরণ করছেন, যিনি তার অভিনয় প্রতিভাতে প্রচুর বিশ্বাস রাখতেন।  তিনি অনেক শৈলীতে  দক্ষ একজন নর্তকী ও বটে।  এক পাগল ভক্ত তার পিছু নিয়েছিল।যাকে পরে তার সহঅভিনেতা মনিন্দর সিংহ তাড়িয়ে দেন। তিনি ফটোগ্রাফি শিখছেন।

## টিভি

*  (যোধা আকবর) (টিভি সিরিজ) সুকন্যা (২০১৩) 
* লাভ ম্যারেজ ইয়া অ্যারেঞ্জ ম্যারেজ  তে নেত্রা শিশোদিয়া (২০১২-১৩) 
* মাহীসগর এ মাহী (২০১৩-১৫) 
*   নয়া মাহিসাগর   এ মাহি  
*  *[[ক্যা হাল মিস্টার পাঞ্চাল ?]]* তে প্রতিভা পাঞ্চাল হিসেবে (২০১৭-১৯)

## তথ্যসূত্র


## বহিঃসংযোগ

* https://m.imdb.com/name/nm8331307/

বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:গুজরাটি ব্যক্তি
বিষয়শ্রেণী:গুজরাতি টিভি অভিনেত্রী
বিষয়শ্রেণী:অপর্যালোচিত অনুবাদসহ পাতা
ফেরদৌসী ইসলাম জেসি

**ফেরদৌসী ইসলাম জেসি** চাঁপাইনবাবগঞ্জ জেলার জন্মগ্রহণকারী সংসদীয় আসন ৩৩৮/ মহিলা সংরক্ষিত আসন - ৩৮ আসনের রাজনীতিবিদ।

## ব্যক্তিগত জীবন
ফেরদৌসী ইসলাম জেসি চাঁপাইনবাবগঞ্জ এর বিখ্যাত রাজনৈতি পরিবারে জন্মগ্রহণ করেন। তাঁর পিতা মুক্তিযুদ্ধের অন্যতম সংগঠক, বীর মুক্তিযোদ্ধা, ভাষা সৈনিক ও সাবেক সংসদ সদস্য, গভর্নর ডা. আ.আ.ম মেসবাহুল হক বাচ্ছু।

## শিক্ষা জীবন
জেসি ১৯৮১ সালে এসএসসি ও ১৯৮৩ সালে এইচএসসি পাস করে ১৯৮৪-১৯৮৫ সালে চাঁপাইনবাবগঞ্জ সরকারি কলেজে বি এসসি পড়াশোনা করেন।

## রাজনৈতিক জীবন
পারিবারিক ও ছাত্রজীবন থেকে তিনি আওয়ামী রাজনীতির সাথে জড়িয়ে রয়েছেন। নবাবগঞ্জ সরকারি কলেজে পড়াকালীন সময়ে বাংলাদেশ ছাত্রলীগের সহ সম্পাদকের দায়িত্ব পালন করাসহ বিভিন্ন সময়ে তিনি এই সংগঠনের ক্রীড়া সম্পাদক ও সমাজসেবা সম্পাদক হিসেবে দায়িত্ব পালন করেন। একাদশ জাতীয় সংসদের সংরক্ষিত নারী আসনে ক্ষমতাসীন আওয়ামী লীগ চাঁপাইনবাবগঞ্জ আসনে ফেরদৌসী ইসলাম জেসি এর মনোনয়ন দেন।

## আরও দেখুন
* আব্দুল ওদুদ
* গোলাম রব্বানি
* বাংলাদেশের সংসদ সদস্য
* বাংলাদেশ আওয়ামী লীগ

## তথ্যসূত্র

বিষয়শ্রেণী:জাতীয় সংসদ সদস্য
বিষয়শ্রেণী:মুসলিম রাজনীতিবিদ
বিষয়শ্রেণী:চাঁপাইনবাবগঞ্জ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:জাতীয় সংসদের মহিলা সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
কাঞ্চন গুপ্তা

**কাঞ্চন গুপ্তা** একজন ভারতীয় টিভি অভিনেত্রী। বর্তমানে তিনি মুম্বাই এ থাকেন। তিনি হিন্দি সিরিয়ালে অভিনয় করে থাকেন।

## ব্যক্তিজীবন
তিনি ভারতের পাঞ্জাব এর আবোহারে জন্মগ্রহণ করেন। তিনি বিবাহিত। তার একটি মেয়ে রয়েছে। যে তার সবচেয়ে বড় সমালোচক। তিনি ক্যারিয়ারের ক্ষেত্রে তার মেয়ের পরামর্শ নেন।

## অভিনয় জীবন
তিনি একজন দক্ষ টিভি অভিনেত্রী। কাঞ্চন গুপ্ত প্রথমে দূরদর্শন চ্যানেলের সিরিয়ালে অভিনয় করতেন। তিনি নমস্তে লন্ডন (২০০৭) সিনেমাতে ৩য় আনটির চরিত্রে অভিনয় করেছেন। তিনি জি আনমোলের সাতরঙ্গী সাসুরাল ও মে কুচ ভী কার সখতি হু সিরিয়ালে অভিনয় করেছেন। সর্বশেষ তিনি স্টার ভারত চ্যানেলের ক্যা হাল মিস্টার পাঞ্চাল ? সিরিজে কুন্তী চরিত্রে অভিনয় করেন। এর মাধ্যমে তিনি প্রচুর জনপ্রিয়তা পান। এই সিরিয়ালের সহ অভিনেতা মনিন্দর সিংহের সাথে তার বেশ ভাল সম্পর্ক। এতে বয়স্কের চরিত্র করলেও তিনি তত বয়স্ক নন।

## তথ্যসূত্র

বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
সুজাতা সিং

**সুজাতা সিং ** একজন ভারতীয় কূটনীতিক। তিনি ২০১৩ সালের আগস্ট মাস থেকে ২০১৫ সালের জানুয়ারি পর্যন্ত ভারতের পররাষ্ট্র সচিব হিসাবে কাজ করেছেন। এর আগে তিনি জার্মানিতে ভারতীয় রাষ্ট্রদূত ছিলেন (২০১২-২০১৩)।

## পরিবার এবং শিক্ষা জীবন
সুজাতা সিং জন্মগ্রহণ করেন ১৯৫৪ সালের জুলাই মাসে। তার বাবা ছিলেন গোয়েন্দা দপ্তরের প্রাক্তন প্রধান টি. ভি. রাজেশ্বর এবং পরে তিনি রাজ্যপাল হন। শ্রীমতি সিং নিউ দিল্লির লেডি শ্রী রাম কলেজের একজন প্রাক্তন ছাত্রী। এরপর তিনি দিল্লি স্কুল অফ ইকোনমিক্সে পড়াশুনো করেন এবং সেখান থেকে ইকোনমিক্সে স্নাতক ডিগ্রি লাভ করেন। তিনি বিবাহ করেন, ভারতীয় পররাষ্ট্র পরিষেবা দপ্তরের একজন অবসরপ্রাপ্ত উচ্চ পদাধিকারী, সঞ্জয় সিংকে।

## কর্মজীবন
শ্রীমতি সিং, ১৯৭৬ ব্যাচের, ভারতীয় পররাষ্ট্র পরিষেবা দপ্তরের একজন উচ্চপদস্থ কর্মচারী। তিনি একজন জার্মান ভাষাবিদ এবং তিনি বন, আক্রা, প্যারিস, এবং ব্যাংককের ভারতীয় দূতাবাসগুলিতে বিভিন্ন পদে কাজ করেছেন। তিনি ২০০০ সাল থেকে ২০০৪ সাল পর্যন্ত মিলানে ভারতের কনসাল জেনারেল ছিলেন, এবং ২০০৭ সাল থেকে ২০১২ সাল পর্যন্ত অস্ট্রেলিয়ায় ভারতের হাই কমিশনার হিসাবে কাজ করেছেন। দিল্লিতে তিনি মন্ত্রিসভার অর্থনৈতিক সমন্বয় দপ্তরের সঙ্গে যুক্ত ছিলেন এবং নেপাল, পশ্চিম ইউরোপ ও ইউরোপীয় ইউনিয়নের সঙ্গে নির্বাহী সরকারি সচিব এবং যুগ্ম সচিব হয়ে প্রশাসনিক পরিচালক হিসাবে সংযোগ রেখেছেন।। অস্ট্রেলিয়াতে হাইকমিশনার হিসেবে তার মেয়াদ, ভারতীয় ছাত্রদের উপর বর্ণবাদী হামলা, এবং তার পর অস্ট্রেলিয়ান লেবার পার্টির ইউরেনিয়াম বিক্রির বিষয়ে ভারতকে ব্যতিক্রমী করার সিদ্ধান্ত নেওয়ার পর ইন্দো-অস্ট্রেলিয়ান সম্পর্কে অস্থিরতার কারণে চিহ্নিত হয়েছিল। তিনি বলিষ্ঠ সিদ্ধান্ত নিতে দ্বিধা করতেন না, যেমন ১৯৮৩ সালে বৃষ্টি জর্জরিত কৈলাশ মানসরোবর ভ্রমণের সময় যোগাযোগকারী স্বেচ্ছাসেবক হিসেবে দায়িত্ব পালন করেছিলেন, ভারতীয়দের বিরুদ্ধে জাতিগত হামলার মোকাবিলা করার জন্য অস্ট্রেলিয়ান কর্তৃপক্ষের সাথে কঠোর অবস্থান নিয়েছিলেন, এবং, যুগ্ম সচিব হিসাবে পশ্চিম ইউরোপের সঙ্গে সংযোগ রাখার সময়, তিনি ইউরোপীয় ইউনিয়নের ছোট ছোট দেশগুলির কাছ থেকে নির্দেশনামূলক সহায়তা গ্রহণ না করার ভারতের অবস্থানকে সমর্থন করেছিলেন।

## পররাষ্ট্র সচিব
২০১৩ সালে সুজাতা সিং ভারতের পররাষ্ট্র সচিব হিসাবে রঞ্জন মাথাই এর পর দায়িত্ব গ্রহণ করেন।। তিনি এস. জয়শঙ্করের বদলে নির্বাচিত হয়ে নিযুক্ত হন, এবং ১লা আগস্ট ২০১৩ তারিখে দায়িত্ব গ্রহণ করেন। সেই সময় তিনি ভারতের প্রতিবেশী দেশগুলির কোনও একটিতেও রাষ্ট্রদূত হিসেবে কাজ করেননি, এবং তাই এটি তার জন্য একটি কঠিন কাজ ছিল।  শ্রীমতি সিং চোকিলা আয়ার এবং নিরুপমা রাও এর পর ভারতীয় কূটনৈতিক দলের নেতৃত্ব দিতে তৃতীয় মহিলা কর্মকর্তা ছিলেন। সাধারণ ভাবে, পররাষ্ট্র সচিব হিসাবে তার মেয়াদ ২০১৫ সালের আগস্টে শেষ হবার কথা ছিল; যদিও, ২৮শে জানুয়ারী ২০১৫ তারিখে সরকারি আদেশবলে এটি শেষ করে দেওয়া হয় এবং এস. জয়শঙ্কর তার স্থলাভিষিক্ত হন, যিনি মার্কিন যুক্তরাষ্ট্রে ভারতীয় রাষ্ট্রদূত হিসাবে ভারতের প্রধানমন্ত্রী মোদীর মার্কিন সফরের সময়, এবং মার্কিন প্রেসিডেন্ট ওবামার ভারত সফরের সময় গুরুত্বপূর্ণ ভূমিকা পালন করেন।

## তথ্যসূত্র

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ব্যক্তি
বিষয়শ্রেণী:ভারতীয় নারী
ক্যাম্পো দে ও'দোনেল

**কাম্পো দে ও'দোনেল** স্পেনের মাদ্রিদে অবস্থিত একটি বহুমুখী স্টেডিয়াম। এটি প্রাথমিকভাবে রিয়াল মাদ্রিদ ফুটবল ক্লাব ঘরের মাঠ হিসেবে ব্যবহার করতো। যা ১৯২৩ সালে কাম্পো দে সিউদাদ লিনিয়াল দ্বারা প্রতিস্থাপিত করা হয় এবং এটি বন্ধ করে দেওয়া হয়।স্টেডিয়ামটির দর্শক ধারণক্ষমতা ছিলো ৫,০০০।

## তথ্যসূত্র

## বহিঃসংযোগ
*এস্তাদিওস দে এস্পানা 

বিষয়শ্রেণী:রিয়াল মাদ্রিদ ফুটবল ক্লাব
ক্যাথরিন রস

**ক্যাথরিন জুলিয়েট রস** (; জন্ম: ২৯ জানুয়ারি ১৯৪০) হলেন একজন মার্কিন অভিনেত্রী ও লেখিকা। তিনি *[[দ্য গ্র্যাজুয়েট]]* (১৯৬৭) ছবিতে এলাইন রবিনসন চরিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। তিনি ১৯৬৯ সালে *বুচ ক্যাসিডি অ্যান্ড দ্য সানড্যান্স কিড* ছবিতে এটা প্লেস ও *টেল দেম উইলি বয় ইজ হিয়ার* ছবিতে লোলা চরিত্রে অভিনয় করে শ্রেষ্ঠ অভিনেত্রী বিভাগে বাফটা পুরস্কার অর্জন করেন। এছাড়া তিনি *[[ভয়েজ অব দ্য ডেমড]]* (১৯৭৬) ছবিতে মিরা হাউজার চরিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।

## প্রারম্ভিক জীবন
রস ১৯৪০ সালের ২৯শে জানুয়ারি ক্যালিফোর্নিয়ার হলিউডে জন্মগ্রহণ করেন। বিভিন্ন সূত্রে তার জন্মসাল ১৯৪২ বা ১৯৪৩ বলে উল্লেখ করেছে। তার পিতা ডুডলি রস নৌবাহিনীতে ছিলেন এবং পরে অ্যাসোসিয়েটেড প্রেসে কাজ করেছেন। তারা সপরিবারে ক্যালিফোর্নিয়ার ওয়ালনাট ক্রিকে বসবাস শুরু করেন। রস ১৯৫৭ সালে লাস লোমাস হাই স্কুল থেকে পড়াশোনা সম্পন্ন করেন। রস তরুণ বয়সে দক্ষ ঘোড় সওয়ার ছিলেন এবং রোডিও চালক কেসি টিবসের বন্ধু ছিলেন।

## কর্মজীবন
রস *[[দ্য গ্র্যাজুয়েট]]* (১৯৬৭) ছবিতে ডাস্টিন হফম্যানের বিপরীতে এলাইন রবিনসন চরিত্রে অভিনয় করে সকলের নজরে আসেন। এই কাজের জন্য তিনি শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন এবং বর্ষসেরা নবীন অভিনেত্রী হিসেবে গোল্ডেন গ্লোব পুরস্কার অর্জন করেন। এই ছবিতে অভিনয়ের পর তিনি বলেন, "আমি চলচ্চিত্র তারকা নই... এই পদ্ধতিটি হারিয়ে যাচ্ছে এবং আমি একে সাহায্য করতে চাই।" ১৯৬৯ সালে তিনি পল নিউম্যান ও রবার্ট রেডফোর্ডের সাথে *বুচ ক্যাসিডি অ্যান্ড দ্য সানড্যান্স কিড* ছবিতে এটা প্লেস এবং *টেল দেম উইলি বয় ইজ হিয়ার* ছবিতে লোলা চরিত্রে অভিনয় করেন। এই দুটি ছবিতে অভিনয়ের জন্য তিনি শ্রেষ্ঠ অভিনেত্রী বিভাগে বাফটা পুরস্কার অর্জন করেন।

তিনি ১৯৭০-এর দশকে লস অ্যাঞ্জেলেসের ছোট প্লেহাউজে ফিরে যান। ১৯৭৫ সালে তিনি *দ্য স্টেপফোর্ড ওয়াইভস* চলচ্চিত্রে অভিনয় করে শ্রেষ্ঠ অভিনেত্রী বিভাগে স্যাটার্ন পুরস্কার অর্জন করেন। তিনি ১৯৭৬ সালে এবিসি'র টিভি চলচ্চিত্র *ওয়ান্টেড: দ্য সানড্যান্স ওম্যান*-এ এটা প্লেস চরিত্রে অভিনয় করেন। তিনি *[[ভয়েজ অব দ্য ডেমড]]* (১৯৭৬) ছবিতে মিরা হাউজার চরিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৪০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন শিশুসাহিত্যিক
বিষয়শ্রেণী:লস অ্যাঞ্জেলেসের অভিনেত্রী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
বিষয়শ্রেণী:গোল্ডেন গ্লোব পুরস্কার (বর্ষসেরা নবীন তারকা - অভিনেত্রী) বিজয়ী
বিষয়শ্রেণী:শ্রেষ্ঠ অভিনেত্রী বিভাগে বাফটা পুরস্কার বিজয়ী
বিষয়শ্রেণী:স্যাটার্ন পুরস্কার বিজয়ী
বিষয়শ্রেণী:বয়স বিতর্ক
বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
মুখের লালা

থাম্ব|একটি শিশুর ঠোঁটে লালা
**লালা** হল একটি শারীরিয় তরল বস্তু যা প্রানীর মুখের লালা গ্রন্থি হতে উৎপন্ন হয়। মানব লালার ৯৯.৫% পানি সহ ইলেক্ট্রোলাইট, শ্লেষ্মা, শ্বেত লোহিত কনিকা, এপিথেলিয়াল কোষ (যা থেকে ডিএনএ বের করা যাবে), এনজাইম (যেমন এ্যামিলেস এবং লাইপেজ), এন্টিমাইক্রোবিয়াল এজেন্ট নি:সৃরক যেমন ইমিউনোগ্লোবিউলিন এ এবং লাইসোজাইম।

খাদ্যকনা এবং চর্বি হজম প্রক্রিয়ার শুরুতে লালাস্থিত এনজাইমগুলো গুরুত্বপূর্ণ। এইসকল এনজাইম দাতের ফাকে আটকে থাকা খাদ্যকনাও ভাঙ্গতে সাহায্য করে যার মাধ্যমে ব্যাক্টেরিয়ার আক্রমণ হতে দাতকে সুরক্ষার কাজটিও করে থাকে।  খাদ্য ভেজাতে, গিলার সুবিধা এবং মুখের অভন্ত্যরের শ্লেষাজিল্লির উপরিস্তর রক্ষার্থে লালা পিচ্ছিলকারক উপাদান হিসেবে কাজ করে।

## আরো দেখুন

## তথ্যসূত্র

## আরো পড়ুন
*
*
*
*
*
*

## বহিঃসংযোগ

* 

বিষয়শ্রেণী:দৈহিক তরল
বিষয়শ্রেণী:রেচন
জুডিথ অ্যান্ডারসন

**জুডিথ অ্যান্ডারসন** () নামে পরিচিত **ডেম ফ্রান্সেস মার্গারেট অ্যান্ডারসন**, এসি, ডিবিই (; ১০ ফেব্রুয়ারি ১৮৯৭ - ৩ জানুয়ারি ১৯৯২) ছিলেন একজন অস্ট্রেলিয়ায় জন্মগ্রহণকারী ব্রিটিশ অভিনেত্রী। তিনি মঞ্চ, চলচ্চিত্র ও টেলিভিশনে সফলতার সাথে কাজ করেছেন। তাকে বিংশ শতাব্দীর সেরা ধ্রুপদী মঞ্চ অভিনেত্রী হিসেবে বিবেচনা করা হয়। মঞ্চে কাজের জন্য তিনি একটি টনি পুরস্কার অর্জন করেন। তিনি *[[রেবেকা (১৯৪০-এর চলচ্চিত্র)|রেবেকা]]* (১৯৪০) চলচ্চিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন।

অ্যান্ডারসন *ম্যাকবেথ* টিভি ধারাবাহিকে অভিনয় করে দুটি প্রাইমটাইম এমি পুরস্কার অর্জন করেন। তিনি *ডুপন্ট শো অব দ্য মান্থ*, *এলিজাবেথ দ্য কুইন*, *দ্য বরোয়ার্স*, *মেডিয়া*, এবং *সান্তা বারবারা* ধারাবাহিকে অভিনয় করে আরও পাঁচটি এমি পুরস্কারের মনোনয়ন লাভ করেন।

## জীবনী
### প্রারম্ভিক জীবন
ফ্রান্সেস মার্গারেট অ্যান্ডারসন ১৮৯৭ সালের ১০ই ফেব্রুয়ারি দক্ষিণ অস্ট্রেলিয়ার অ্যাডিলেডে জন্মগ্রহণ করেন। তার মাতা জেসি মার্গারেট (জন্মনাম: সল্টমার্শ, ১৯ অক্টোবর ১৮৬২-২৪ নভেম্বর ১৯৫০) ছিলেন একজন সেবিকা এবং পিতা স্কটল্যান্ডে জন্মগ্রহণকারী জেমস অ্যান্ডারসন অ্যান্ডারসন একজন শেয়ারব্রোকার এবং প্রসপক্টরের অগ্রদূত।  তিনি নরউডে একটি প্রাইভেট স্কুলে পড়াশোনা করেন এবং তার শিক্ষা সম্পন্ন করার পূর্বেই স্কুল ত্যাগ করেন।

### প্রারম্ভিক কর্মজীবন
তিনি ১৯১৫ সালে ফ্রান্সি অ্যান্ডারসন নামে মঞ্চে অভিনয় জীবন শুরু করেন। তিনি সিডনির থিয়েটার রয়্যালে *আ রয়্যাল ডিভোর্স* নাটকে স্টেফানি চরিত্রে অভিনয় করেন। স্কটিশ অভিনেতা জুলিয়াস নাইট এই কোম্পানির পরিচালক ছিলেন এবং অ্যান্ডারসন তার অভিনয়ের দক্ষতার ভিত গঠনে তার অবদানের কথা স্বীকার করেন। তিনি তার সাথে *দ্য স্কারলেট পিম্পারনেল*, *দ্য থ্রি মাস্কেটিয়ার্স*, *মঁঅসিয়ে বোকোয়ার* এবং *ডেভিড গ্যারিক* নাটকে অভিনয় করেন। ১৯১৭ সালে তিনি নিউজিল্যান্ড সফরে যান।

## টীকা

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৮৯৭-এ জন্ম
বিষয়শ্রেণী:১৯৯২-এ মৃত্যু
বিষয়শ্রেণী:২০শ শতাব্দীর ব্রিটিশ অভিনেত্রী
বিষয়শ্রেণী:অ্যাডিলেডের অভিনেত্রী
বিষয়শ্রেণী:ব্রিটিশ চলচ্চিত্র অভিনেত্রী
বিষয়শ্রেণী:ব্রিটিশ টেলিভিশন অভিনেত্রী
বিষয়শ্রেণী:ব্রিটিশ মঞ্চ অভিনেত্রী
বিষয়শ্রেণী:ব্রিটিশ শেকসপিয়রীয় অভিনেত্রী
বিষয়শ্রেণী:ব্রিটিশ সোপ অপেরা অভিনেত্রী
বিষয়শ্রেণী:ক্যালিফোর্নিয়ায় সংক্রামক রোগে মৃত্যু
বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী
বিষয়শ্রেণী:ব্রিটিশ ডেমহুড প্রাপ্ত অভিনেত্রী
বিষয়শ্রেণী:কম্প্যানিয়ন অব দি অর্ডার অব অস্ট্রেলিয়া
বিষয়শ্রেণী:টনি পুরস্কার বিজয়ী
বিষয়শ্রেণী:ড্রামা লিগ পুরস্কার বিজয়ী
বিষয়শ্রেণী:ডোনাল্ডসন পুরস্কার বিজয়ী
বিষয়শ্রেণী:সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী‎
বিষয়শ্রেণী:স্কটিশ বংশোদ্ভূত অস্ট্রেলীয় ব্যক্তি
বিষয়শ্রেণী:মার্কিন যুক্তরাষ্ট্রে ব্রিটিশ অভিবাসী
বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী অভিনেত্রী
বিষয়শ্রেণী:ইংরেজ টেলিভিশন অভিনেত্রী
বিষয়শ্রেণী:মার্কিন যুক্তরাষ্ট্রে অস্ট্রেলীয় প্রবাসী অভিনেত্রী
বিষয়শ্রেণী:ক্যালিফোর্নিয়ায় নিউমোনিয়ায় মৃত্যু
বিষয়শ্রেণী:মার্কিন যুক্তরাষ্ট্রে অভিবাসিত অস্ট্রেলীয়
বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
ফোর্টনাইট

***ফোর্টনাইট***  এপিক গেমস  দ্বারা নির্মিত একটি অনলাইন যুদ্ধ রয়েল ভিডিও গেম, যা ২০১৭ সালে প্রকাশ পায়। এটি তিনটি ভিন্ন মোডে খেলা যায়, যা সবগুলোতেই একই গেমপ্লে দেখা যায়। এই তিনটি মোড হল - ফোর্টনাইট : সেভ দ্যা ওয়ার্ল্ড, যা একটি কো-ওপারেটিভ শুটার সার্ভাইভাল গেম যেখানে জোম্বির মত প্রাণিদের মোকাবেলা করতে হয়; ফোর্টনাইট ব্যাটল রয়েল, যেখানে ১০০ জন খেলোয়াড় নিজেদের মধ্যে যুদ্ধ করেন এবং যে প্লেয়ার সবার শেষে বেচে থাকেন তিনিই বিজয়ী হন; ফোর্টনাইট ক্রিয়েটিভ, যেখানে প্লেয়ারদের নিজেদের নিজস্ব মোড আর এরিনা বানানোর স্বাধীনতা প্রদান করা হয়। এর মধ্যে প্রথম দুটি গেম ২০১৭ সালে আর্লি এক্সেস হিসাবে প্রকাশ পায় এবং ক্রিয়েটিভ ডিসেম্বর ৬, ২০১৮ তে প্রকাশ পায়।

প্রথম দুইটি গেমই এপিক গেমসকে ব্যবসায়ীক সাফল্যের মুখ দেখায়; যেখানে ফোর্টনাইট ব্যাটল রয়েল ১ বছরেরও কম সময়ের মধ্যে ১২৫ মিলিয়ন খেলোয়াড় অর্জন করে এবং বিশ্বব্যাপি জনপ্রিয়তা পায়।

## বাহ্যিক লিংকসমূহ

* 



বিষয়শ্রেণী:২০১৭-এর ভিডিও গেম
বিষয়শ্রেণী:আইওএস গেম
বিষয়শ্রেণী:ম্যাক ওএসের গেম
বিষয়শ্রেণী:অনলাইন গেম
বিষয়শ্রেণী:যুক্তরাষ্ট্রে উন্নীত ভিডিও গেম
বিষয়শ্রেণী:উইন্ডোজ গেম
বিষয়শ্রেণী:২০২০-এর দশকের ফ্যাড ও প্রবণতা
বিষয়শ্রেণী:২০১০-এর দশকের ফ্যাড ও প্রবণতা
বিষয়শ্রেণী:বিএএফটিএ বিজয়ী (ভিডিও গেম)
বিষয়শ্রেণী:বিনামূল্যে খেলার ভিডিও গেম
বিষয়শ্রেণী:স্ট্রিমি পুরস্কার বিজয়ী
ফোর্টনাইট ব্যাটল রয়্যাল

***ফোর্টনাইট ব্যাটল রয়েল*** হল ফোর্টনাইট সিরিজের দ্বিতীয় গেম যা ২০১৭ এর সেপ্টেম্বরে উইন্ডোজ, প্লেস্টেশন ৪ এবং এক্সবক্স এর জন্য মুক্তি পায়। ২০১৮ সালের জুন মাসে এটি এর নিনটেন্ডো সুইচ ও আইওএস সংস্করণ এবং আগস্ট মাসে এন্ড্রয়েড সংস্করণ প্রকাশ করে।

## গেমপ্লে
এই গেমে একজন খেলোয়াড় গঠন তৈরী করতে পারেন, যা আত্মরক্ষা কিংবা বিল্ডিং হিসেবে কাজ করে।
## উন্নয়ন
## ব্যবসাহিক প্রতিযোগিতা
## অভ্যর্থনা
## নিরাপত্তা সমস্যা
## মামলা এবং অন্যান্য আইনগত সমস্যা
## টীকা

## বহিঃসংযোগ
* 

বিষয়শ্রেণী:অবচিত প্যারামিটার সাথে তথ্যছক ভিডিও গেম
বিষয়শ্রেণী:অ্যান্ড্রয়েড (অপারেটিং সিস্টেম) গেম
বিষয়শ্রেণী:আইওএস গেম
বিষয়শ্রেণী:ম্যাক ওএসের গেম
বিষয়শ্রেণী:উইন্ডোজ গেম
বিষয়শ্রেণী:২০১৭-এর ভিডিও গেম
বিষয়শ্রেণী:ইস্পোর্টস গেম
বিষয়শ্রেণী:যুক্তরাষ্ট্রে উন্নীত ভিডিও গেম
বিষয়শ্রেণী:দলগত খেলোয়াড় ভিডিও গেম
বিনারীকরন

উন্নয়নশীল জীববিজ্ঞান এবং প্রানীবিজ্ঞানে **বিনারীকরন** () বিষয়টি হলো লিঙ্গ ভিন্নতা করণের এমন একটি বিষয়, যেখানে সম্ভাব্য নারীর গঠন, ক্রিয়াকলাপ অথবা স্বভাব পুরুষের বৈশিষ্ট্য ও স্বভাব দ্বারা প্রতিস্থাপিত হয়। অর্থাৎ, ভ্রুণীয় পর্যায়ে ভ্রুণের বিকাশ লাভের সময়, নারীর স্বভাব অপসারণই হলো বিনারীকরণ।

মানুষের  লিঙ্গ বিজ্ঞান সংক্রান্ত আলোচনায় সবচেয়ে বহুল প্রচলিত উদাহরণটি হলো এন্টি মুলেরিয়ান হরমোনের ব্যুৎপন্নের কারণে ভ্রূণের তৃতীয় এবং চতুর্থ মাসে মুলরেয়ান ডাক্টের ক্রমবিকাশ বন্ধ হয়ে যায়। যদিও এর বিষয়টি মানুষের বিকাশের সংক্রান্ত আলোচনায় ব্যবহার করা হয় না।

মানুষ ব্যতীত অনেক স্তন্যপায়ী প্রাণীতে প্রাপ্ত বিভিন্ন উদাহরণ এর সাপেক্ষে দেখা গিয়েছে যে, শুক্রাশয় দ্বারা নির্গত হরমোন সরাসরী মস্তিষ্কে ক্রিয়া করে নারী বৈশিষ্ট্য বিকাশে অন্তরক সৃষ্টি করে। এই বৈশিষ্ট্য বলতে নারীর যৌন আচরণকে বিশেষভাবে বুঝানো হয়।

## আরও দেখুন

*Sexual differentiation
*Defeminization and masculinization
*Masculinization
## তথ্যসূত্র

বিষয়শ্রেণী:Biology of gender
বিষয়শ্রেণী:Sex
বিষয়শ্রেণী:Zoology
বিষয়শ্রেণী:Physiology
বিষয়শ্রেণী:যৌন শারীরস্থান
বিষয়শ্রেণী:প্রাণিবিজ্ঞান
বিষয়শ্রেণী:শারীরতত্ত্ব
জিয়ারত জেলা

**জিয়ারত** পাকিস্তানের বেলুচিস্তান প্রদেশের উত্তরে অবস্থিত একটি জেলা। জিয়ারত শহরটি (প্রায় ২৪০০ মিটার উচ্চতায় অবস্থিত) জেলার প্রধান সদর দফতর  হিসেবে পরিচালিত হয়। এছাড়াও এটি প্রধান তহসিল হিসেবে কাজ করে থাকে। খলিফাত পাহাড় জিয়ারত জেলার ১১,৪০০ ফুট (৩,৫০০ মিটার) উচ্চতা নিয়ে সর্বোচ্চ শিখরে অবস্থান করছে।

## প্রশাসন
জিয়ারত জেলা ১৯৮৬ সালের  জুলাইয়ে প্রতিষ্ঠিত হয়েছিল, তবে পূর্বে এটি সিবি জেলার অন্যতম একটি অংশ হিসেবে পরিচালিত হত।

## জনসংখ্যার উপাত্ত
১৯৯৮ সালে আদমশুমারীর আনুমানিক হিসাব অনুযায়ী, জিয়ারত জেলার জনসংখ্যা ছিল প্রায় ৩৩,৩০০ জন এর মত, যেখানে ২০০৫ সালের আনুমানিক হিসাব অনুযায়ী জনসংখ্যা ছিল প্রায় ১০০,০০ জন এর মত। প্রায় ৯৯% এর মত মুসলমান সম্প্রদায়ের মানুষের বসবাস। জেলাটির প্রথম প্রধান ভাষা বা মাতৃভাষা হিসেবে পশতু ভাষা ব্যবহার করে, প্রায় ৯৯.৫% মানুষ কথা বলে থাকে।

## তথ্যসূত্র

## গ্রন্থপঞ্জি
*

## বহিঃসংযোগ

* Ziarat District  at www.balochistan.gov.pk 
* Ziarat District  at www.balochistanpolice.gov.pk 
* Ziarat District Development Profile 2011 

বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:জিয়ারত জেলা
বিষয়শ্রেণী:পাকিস্তানের জেলা
কালাত বিভাগ

থাম্ব|কালাত বিভাগ
**কালাত বিভাগ** পাকিস্তানের বেলুচিস্তান প্রদেশের একটি প্রশাসনিক বিভাগ। এটি রাজধানীর নাম হচ্ছে খুজদার। কালাত বিভাগের এলাকা প্রায় ১৪০,৬১২ বর্গ কিলোমিটার।

বিভাগটিতে নিম্নলিখিত জেলাগুলি রয়েছে:

# আওয়ারান জেলা
# কালাত জেলা
# খারান জেলা
# খুজদার জেলা
# লাসবেলা জেলা
# মাসতুং জেলা
# শহীদ সিকান্দারাবাদ জেলা
# ওয়াশুক জেলা

## তথ্যসূত্র

বিষয়শ্রেণী:পাকিস্তানের বিভাগ
কিল্লা সাইফুল্লাহ জেলা

**কিলা সাইফুল্লাহ**, **কিল্লা সাইফুল্লাহ,**, অথবা **সাইফুল্লাহ কিলা** () (সাইফুল্লাহ খানের দুর্গ) পাকিস্তানের উত্তর-পশ্চিম বেলুচিস্তান প্রদেশে অবস্থিত  একটি জেলা।

১৯৯৮ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১,৯৪,০০০ জন এর মত। তবে পশতু ভাষার কথিত বিশাল সংখ্যাগরিষ্ঠ লক্ষ্যে করা যায়, প্রায় (৯৯.২%) মানুষ ব্যবহার করে থাকেন।

## প্রশাসন
জেলা প্রশাসনিকভাবে নিম্নোক্ত তহসিলগুলে রয়েছে:
* কিলা সাইফুল্লাহ
* মুসলিম বাগ

## তথ্যসূত্র

## গ্রন্থপঞ্জি
*

## বহিঃসংযোগ

* Killa Saifullah District at www.balochistan.gov.pk 
* Killa Saifullah District  at www.balochistanpolice.gov.pk 

বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:কিল্লা সাইফুল্লাহ জেলা
বিষয়শ্রেণী:পাকিস্তানের জেলা
আলেক বেঞ্জামিন

**আলেক বেঞ্জামিন** (জন্ম ২৮ মে, ১৯৯৪) হলেন একজন মার্কিন গায়ক-গীতিকার, যিনি মার্কিন যুক্তরাষ্ট্রের এরিজোনা রাজ্যের ফিনিক্স শহর থেকে আগত। তিনি তার গান সমূহ "পেপার ক্রাউন", "আই বিল্ট এ্য ফ্রেন্ড", "এন্ড অব দ্য সামার", "লেট মি ডাউন স্লোলি" এবং "ওয়াটার ফাউন্টেন" এর জন্য বিশেষ ভাবে পরিচিত। এছাড়াও তিনি সাধারণ শ্রোতাদের নজর কেড়ে নিতে সক্ষম হয়েছেন। তার একক সঙ্গীত প্রকল্প ছাড়াও, বেঞ্জামিন জনপ্রিয় মার্কিন গায়ক এবং গীতিকার জন বেলিয়ন-এর মত গায়কের গায়কদের সাথে গান লেখে সাফল্য অর্জন করেছেন, যেগুলোর মধ্যে জনের অ্যালবাম ''দ্য'' ''হিউম্যান'' ''কন্ডিশন''-এর "নিউ ইয়র্ক সৌউল পার্ট. ii" গানটিতে তার সাথে কন্ঠ দেয়া অন্যতম। আলেক, জনপ্রিয় মার্কিন র‍্যাপার এমিনেম এবং আরেক বিখ্যাত মার্কিন গায়ক পল সায়মন-এর মত গায়কদের দ্বারা প্রচন্ডভাবে প্রভাবাপন্ন।

## অ্যালবাম সমূহ

### মিক্সটেপ সমূহ

### একক সমূহ

## তথ্যসূত্র

## বহিঃসংযোগ
* Official website
* Soundcloud
* Instagram
* Twitter
* Youtube

বিষয়শ্রেণী:মার্কিন পুরুষ গায়ক-গীতিকার
বিষয়শ্রেণী:মার্কিন গায়ক-গীতরচয়িতা
বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
বিষয়শ্রেণী:২১শ শতাব্দীর মার্কিন গায়ক
বিষয়শ্রেণী:২১শ শতাব্দীর মার্কিন সঙ্গীতশিল্পী-গীতরচয়িতা
উত্তর কামরূপ সহিংসতা

**উত্তর কামরূপ সহিংসতা** () আদতে আসামে বাঙালি বিতাড়নের বঙাল খেদা-এরই অংশ৷ ৩রা জানুয়ারী ১৯৮০ খ্রিষ্টাব্দে নলবাড়ি জেলার সদর নলবাড়ি থেকে ১০ মাইল উত্তরে বরিকাডাঙা গ্রামে (বর্তমানে বাক্সা জেলা) প্রথম হিংসার আগুন ছড়িয়ে পড়ে৷ এই হিংস্রতার মুল উদ্দেশ্য ছিলো আসামে ভাষাগত ও ভাষাভিত্তিক ধর্মগত সংখ্যালঘু বাঙালিদের ওপর আক্রমণ ও বিতাড়ন৷ এই চাঞ্চল্যকর পরিস্থিতিতে যখন সংঘর্ষের ফলে বরিকাডাঙার একটি উচ্চ বিদ্যালয়ে বাঙালিবিদ্বেষী সদৌ অসম ছাত্র সন্থার মূলচক্রী সদস্য দিলীপ হুজুরীর মৃত্যু হয় তখন পরিস্থিতি আগুনে ঘি ঢালে৷ এরপর থেকে ধারাবাহিক ভাবে আশেপাশের গ্রামগুলিতে ও উত্তর কামরূপের বিভিন্ন জায়গাতে হেনস্থা ও হত্যাকাণ্ডের খবর আসতে থাকে৷

## বাঙালিবিদ্বেষী আন্দোলন
ভারত বিভাগ তথা বাংলা ভাগের সময় ভারতে বিভিন্ন জায়গাতে জাতিবিদ্বেষ, ধর্মবিদ্বেষ ও গণহত্যা চরম পর্যায়ে পৌছায়৷ **উত্তর কামরূপ গণহত্যাকাণ্ড** তার মধ্যেই উল্লেখ্য বঙাল খেদা আন্দোলনের অংশ বলা যেতে পারে৷ আসামের বিশেষ করে বরাক উপত্যকা অঞ্চলে অসমীয়াদের দ্বারা বাঙালি হিন্দুদেরকে চরম ভাষাভিত্তিক ও সংস্কৃতিগত হিংস্রতার শিকার হতে হয়৷

বিক্ষিপ্তভাবে ১৯৮০ খ্রিষ্টাব্দে কামরূপ জেলার উত্তরাংশে (বর্তমানে মুলতঃ বাক্সা জেলা ও নলবাড়ি জেলাতে অবস্থিত) একাধিকবার ভাষাগত ও ধর্মগত সংখ্যালঘুদের গণহত্যা করা হয় যার সঠিক গণনা করা সম্ভব হয়নি৷ একই ভাবে শিলাপাথর ও খয়রাবাড়ি গণহত্যাকাণ্ড ঘটে যা ছিলো সম্পুর্ণভাবে একটি বাঙালিবিদ্বেষী আন্দোলন৷

## পটভূমি
আসাম প্রদেশে প্রায়শই বাংলাভাষীরা বহিরাগত বলে উপেক্ষিত হন ও বাংলাবিরোধী আন্দোলনের কেন্দ্র হয়ে ওঠেন৷ আন্দোলনের শুরুতে পূর্ববঙ্গ থেকে আগত মুসলমান ছাত্র সম্প্রদায় ও এই আন্দোলনে যোগদান করেছিলো৷ তারা নিজেদেরকে অসমীয়া বলে দাবী করেন ও অসমীয়াদের সাথে মিশে যাওয়ার জন্য নিজেদের নও অসমীয়া বলা শুরু করে, এর অর্থ নতুন অসমীয়া৷ ভারত বিভাজনের পর থেকে তারা নিজেদের বাঙালি অস্তিত্ব ভুলে অসমীয়া পরিচিতি নিতে থাকে৷ এভাবে নও অসমীয়াদের প্রভাবে আসামে ঐ অঞ্চলে অসমীয়া সংখ্যা নথি অনুযায়ী বৃদ্ধি পায় ও তারা হিন্দু-মুসলিম নির্বিশেষে বাঙালি পরিচিতিযুক্তদের বিরূদ্ধে হিংস্রতা ছড়াতে থাকে৷ বিদ্রুপ হলো, সেই নও অসমীয়াদের সাথে মুলভাষী অসমীয়ারা যখন বিরূপ আচরণ করা শুরু করে তখন তারা বাঙালীবিদ্বেষী আন্দোলনের বিরোধীতা শুরু করে ও অসমীয়াদের সমর্থন দেওয়া বন্ধ করে দেয়৷ 

## হিংস্রতা ও ঘটনাবলী
একটি সূত্রে জানা যায়, আসাম ছাত্র সংগঠনের তরফ থেকে তিনদিন ব্যাপী বাংলা-বিরোধী আন্দোলনের তদারকি করতে আসে বরিকাডাঙার বাগানপাড়া উচ্চ বিদ্যালয়ে৷ অন্য সূত্রে, আসাম ছাত্র সংগঠন বরিকাডাঙাতে বাংলাবিরোধী আন্দোলনের জন্য অর্থসাহায্য তুলতে আসে৷ বরিকাডাঙা গ্রামটি বাঙালী হিন্দু ও মুসলিম অধ্যুষিত, যার অধিকিংশ হিন্দুরাই ছিলেন শরণার্থী, ফলে স্বভাবতঃই তারা ছাত্র সংগঠনের ওপর ক্ষিপ্ত হয় ও সংঘর্ষের সূত্রপাত ঘটে৷
## আরো দেখুন
* মান্দাই গণহত্যাকাণ্ড
* গোরেশ্বর গণহত্যাকাণ্ড
* খয়রাবাড়ি গণহত্যাকাণ্ড
* বাগবের গণহত্যা
* শিলাপাথর গণহত্যাকাণ্ড
* হোজাই গণহত্যাকাণ্ড
* নিচলামারি গণহত্যাকাণ্ড
* তিনসুকিয়া গণহত্যা
* কমলনগর হত্যাকাণ্ড
* বোরোল্যান্ড গণহত্যাকাণ্ড ২০১৪
* কোকড়াঝাড় গণহত্যাকাণ্ড ২০১২
* নেলি হত্যাযজ্ঞ

## তথ্যসূত্র

বিষয়শ্রেণী:১৯৮০-এ ভারত
বিষয়শ্রেণী:ভারতে জাতিগোষ্ঠী নিধন
বিষয়শ্রেণী:আসামের ইতিহাস
বিষয়শ্রেণী:বাঙালি হিন্দু গণহত্যা
বিষয়শ্রেণী:এশিয়ায় জাতিগোষ্ঠী নিধন
বিষয়শ্রেণী:আসামে বাঙালি গণহত্যা
এল ভিয়েহো ক্লাসিকো

**এল ভিয়েহো ক্লাসিক** হলো রিয়াল মাদ্রিদ ফুটবল ক্লাব এবং অ্যাথলেটিক বিলবাও এর মধ্যকার যেকোনো খেলা। ১১ ডিসেম্বর পর্যন্ত এটিই স্পেনের সবচেয়ে বেশি খেলা ম্যাচ ছিলো,যা এল ক্লাসিকো ছাড়িয়ে যায় যদিও কোপা দেল রেতে এখনো এই প্রতিদ্বন্দ্বিতাই সবচেয়ে বেশি খেলা হয়েছে।

এই দুইটি এবং এফসি বার্সেলোনা হলো এমন ক্লাব যারা কখনো লা লিগা থেকে অবনমিত হয় নি। উভয় দলই সোশিওদের (মেম্বার) মালিকানায় যারা সভাপতি নির্বাচন করে।
## ইতিহাস
১৯২৯ সালের কোপা দেল রে সেমিফাইনালের বিলবাওতে দ্বিতীয় লেগ 'ব্যাঙ ম্যাচ' নামে পরিচিত হয়ে ওঠে। প্রথম লেগে বিলবাও ৩-১ এ পিছিয়ে ছিলো, একটি স্থানীয় কোম্পানি খেলনা বিতরণ করে যা প্রতিপক্ষকে বিভ্রান্ত করার জন্য স্টেডিয়ামে শব্দের মাত্রা বাড়াতে ব্যাঙের মতো আওয়াজ করে, তবে এটি দুর্দান্তভাবে ব্যর্থ হয়েছে, রিয়াল মাদ্রিদ ৪-১ গোলে ম্যাচটি জয়লাভ করে।
## মুখোমুখি পরিসংখ্যান

### লীগে হেড টু হেড অবস্থান

* ২০ মৌসুমে অ্যাথলেটিকো মাদ্রিদ ও ৭০ মৌসুমে রিয়াল মাদ্রিদ উপরে ছিলো (২০২০-২১ মৌসুম পর্যন্ত)
## উভয় ক্লাবের সাথেই যুক্ত ব্যাক্তিত্ব
### খেলোয়াড়
থাম্ব|ডান|120px|আইতর কারাংকা
দশজন খেলোয়াড় উভয় দলের হয়ে খেলেছে;

* লুইস বেরগারেছে
* হুয়ান উরকুইজু
* লুইস মারিয়া দে উরিবে
* হেরমেনেগিলদো
* মাকালা
* এন্তোনিও ওরতিজ
* মানোলিন
* মিকেল লাসা
* রাফায়েল আল্কোর্তা
* আইতর কারাংকা
### প্রশিক্ষক
[থাম্ব|ডান|150px|উভয় ক্লাবের প্রশিক্ষক থাকা [Jupp Heynckes|ইয়ুপ হেইঙ্কেস]]
পাঁচজন প্রশিক্ষক উভয় ক্লাবে ছিলো:
* লিপপো হারৎস্কা
* এন্তনিও বারিওস
* বালতাসার আলবেনিজ
* হুয়ান এন্তনিও
* ইয়ুপ হেইঙ্কেস

## টীকা

## তথ্যসূত্র

বিষয়শ্রেণী:রিয়াল মাদ্রিদ ফুটবল ক্লাব
বিষয়শ্রেণী:রাজনীতি ও ক্রীড়া
বিষয়শ্রেণী:অ্যাথলেটিক বিলবাও
বিষয়শ্রেণী:স্পেনে ফুটবল প্রতিদ্বন্দ্বিতা
অবনিতা বীর

**অবনিতা বীর** একজন অর্থনীতিবিদ এবং মুম্বইয়ের আর.এন পোদ্দার স্কুল-এর পরিচালক-অধ্যক্ষ। তিনি ১৫ বছরেরও বেশি সময় ধরে ভারতীয় শিক্ষা ব্যবস্থায় কাজ করেছেন। তার কর্মজীবনের প্রথম দিকে, তিনি, প্রবীণ প্রধানমন্ত্রী রাজীব গান্ধীর সন্তানদের (রাহুল গান্ধী ও প্রিয়ঙ্কা বঢরা) অর্থনীতিতে বিশেষ পাঠ দিতে নিযুক্ত হন।
## শিক্ষা
অবনিতা বীর অমৃতসরে জন্মগ্রহণ করেন। তিনি অর্থনীতিতে স্নাতকোত্তর শিক্ষা লাভের জন্য দিল্লি স্কুল অফ ইকনোমিক্সে যাওয়ার আগে লেডি শ্রী রাম কলেজ ফর ওমেন থেকে স্নাতক হন। তিনি অর্থনীতিতে অধ্যাপকত্বের জন্য বিশ্ববিদ্যালয় মঞ্জুরি কমিশন (ভারত) (নেট) পরীক্ষায় উত্তীর্ণ হন। তিনি হার্ভার্ড গ্রাজুয়েট স্কুল অফ ইকোনমিক্স এবং আইআইএম-আহমেদাবাদ সহ বিভিন্ন স্থানে শিক্ষা ও শিক্ষার সাথে সম্পর্কিত অনেক সম্মেলন ও কর্মশালায় অংশ নেন।

## কর্মজীবন
তিনি প্রধান শিক্ষক হিসাবে পোদ্দারে যোগদান করার পূর্বে মালিয়া অদিতি ইন্টারন্যাশনাল স্কুল, হায়দ্রাবাদ পাবলিক স্কুল এবং অন্যান্য বিদ্যালয়ে বিভাগের প্রধান এবং সমন্বয়কারী হিসাবে ভারতের সবচেয়ে সুপরিচিত শিক্ষা প্রতিষ্ঠানগুলির সাথে কাজ করেছেন।

## স্বীকৃতি
তিনি এডুকেশন কোয়ালিটি ফাউন্ডেশন অব ইন্ডিয়া থেকে শিক্ষায় শ্রেষ্ঠত্বের জন্য **ইকিউএফআই ইন্ডিয়া এডুকেশন অ্যাওয়ার্ডস ২০০৮** এবং ২০১৬ সালে আইসিএস থেকে **এডুকেশনাল লিডারশিপ অ্যাওয়ার্ডস** জিতেছেন। তিনি কপিল সিব্বলের শিক্ষা সংস্কার কমিটির সদস্য হয়েছিলেন এবং পরে, কেন্দ্রীয় মাধ্যমিক শিক্ষা বোর্ডয়ে ভারতের গভর্নিং বডি সদস্য হিসাবে নিযুক্ত হন। তাকে সংবাদপত্র, ম্যাগাজিন , এবং এনডিটিভি  -এর মতো সংবাদ চ্যানেল পরিচালিত বুলেটিনগুলিতে দেখা যেত, যে অনুষ্ঠানগুলি শিক্ষা এবং ছাত্র-ছাত্রী সম্পর্কিত অন্যান্য বিষয়গুলিতে নিয়েমনোনিবেশ করেছিল। তিনি অনুপ্রেরণীয় পরামর্শদাতা হিসাবে *কো বুন হুই স্কলারস অ্যাওয়ার্ডস* (২০১৩)এর জন্য নির্বাচিত হয়েছেন। উপরন্তু, তিনি বার্সেলোনায় অনুষ্ঠিত মেন্টর স্কুল প্রোগ্রামের জন্য মাইক্রোসফ্টের নির্বাচিত ৮০ জন অসামান্য শিক্ষকের মধ্যে একজন। শিক্ষা ক্ষেত্রে তার অবদানের জন্য ২০১৪ সালে এফআইসিসিআই এফএলও (ফিকি ফ্লোও) তাকে *অসাধারণ নারী অর্জনকারী পুরস্কার* (আউটস্টান্ডিং ওমেন অ্যাচিভার অ্যাওয়ার্ড) প্রদান করেছিল। তিনি নভেম্বর ২০১৪ সালে ক্যালিফোর্নিয়ার মাউন্টেন ভিউতে অনুষ্ঠিত গুগল শিক্ষা সিম্পোজিয়ামে ভারতের প্রতিনিধিত্বকারী উপস্থাপক এবং সহ-প্যানেলবাদী ছিলেন।

প্রায় একই সময়ে, ২০১৬ সালে তিনি প্রযুক্তি ও শিক্ষার ক্ষেত্রে গুরুত্বপূর্ণ ভূমিকা পালন করেন। তিনি গুগুল- এর গ্লোবাল.এডু- উপদেষ্টা বোর্ডের সদস্য হিসাবে নিযুক্ত হন, নেতৃবৃন্দ, শিক্ষাবিদ, শিক্ষক ও শিক্ষার্থীদের একই মঞ্চে এনে শিক্ষায় রূপান্তর আনার জন্য একটি বিশ্বব্যাপী উদ্যোগ আনতে।

তিনি অর্থনীতিতে দুটি বইয়ের সহ-লেখক।

## তথ্যসূত্র

## বহিঃসংযোগ
* অবনিতা বীর

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় নারী বিজ্ঞানী
বিষয়শ্রেণী:১৯৫৭-এ জন্ম
বিষয়শ্রেণী:ভারতীয় নারী
বিষয়শ্রেণী:পাঞ্জাবি ব্যক্তি
বিষয়শ্রেণী:পাঞ্জাবি হিন্দু
বিষয়শ্রেণী:অমৃতসরের ব্যক্তি
বিষয়শ্রেণী:ভারতীয় নারী অর্থনীতিবিদ
বিষয়শ্রেণী:লেডি শ্রী রাম কলেজের প্রাক্তন শিক্ষার্থী
বিষয়শ্রেণী:দিল্লি স্কুল অফ ইকোনমিক্সের প্রাক্তন শিক্ষার্থী
বিষয়শ্রেণী:অমৃতসরের পণ্ডিত
বিষয়শ্রেণী:ভারতীয় উচ্চ শিক্ষায়তনিক প্রশাসক
বিষয়শ্রেণী:পাঞ্জাব, ভারতের নারী বিজ্ঞানী
বিষয়শ্রেণী:২১শ শতাব্দীর ভারতীয় অর্থনীতিবিদ
বিষয়শ্রেণী:ভারতীয় শিক্ষায়তনিক প্রশাসক
রয় শেইডার

**রয় রিচার্ড শেইডার** (; ১০ নভেম্বর ১৯৩২ – ১০ ফেব্রুয়ারি ২০০৮) ছিলেন একজন মার্কিন অভিনেতা ও অ্যামেচার বক্সার। তিনি ১৯৭০-এর দশকের কয়েকটি চলচ্চিত্রে প্রধান ও পার্শ্ব চরিত্রে অভিনয় করে খ্যাতি অর্জন করেন, তন্মধ্যে রয়েছে *[[দ্য ফ্রেঞ্চ কানেকশন (চলচ্চিত্র)|দ্য ফ্রেঞ্চ কানেকশন]]* (১৯৭১)-এ নিউ ইয়র্ক পুলিশ বিভাগে গোয়েন্দা বাডি ক্লাউডি রুসো, যার জন্য তিনি শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন; *দ্য সেভেন আপস* (১৯৭৩)-এ নিউ ইয়র্ক পুলিশ বিভাগে গোয়েন্দা বাডি মানুচ্চি; *[[জস (চলচ্চিত্র)|জস]]* (১৯৭৫) এবং *[[জস টু]]* (১৯৭৮)-এ পুলিশ প্রধান মার্টিন ব্রডি; *ম্যারাথন ম্যান* (১৯৭৬)-এ ডক; *[[অল দ্যাট জাজ]]* (১৯৭৯)-এ বব ফসের চরিত্রের উপর ভিত্তি করে লেখা চিত্রগ্রাহক ও চলচ্চিত্র পরিচালক জো গিডিয়ন, যার জন্য তিনি শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন; এবং *[[টুয়েন্টি টেন]]* (১৯৮৪)-এ ডক্টর হেউড আর. ফ্লয়েড।

শেইডার বিজ্ঞান কল্পকাহিনিমূলক টিভি ধারাবাহিক *সিকোয়েস্ট ডিএসভি* (১৯৯৩-১৯৯৬)-এ ক্যাপ্টেন নাথান ব্রিজার চরিত্রে অভিনয়ের জন্য পরিচিত। *[[অলমুভি]]* তাকে "হলিউড অভিনেতাদের মধ্যে অন্যতম স্বনামধন্য" বলে উল্লেখ করে।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৩২-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:নিউ জার্সির অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:আর্কানসাসে ক্যান্সারে মৃত্যু
বিষয়শ্রেণী:আর্কানসাসে সংক্রামক রোগে মৃত্যু
বিষয়শ্রেণী:ড্রামা লিগ পুরস্কার বিজয়ী
বিষয়শ্রেণী:মার্কিন পুরুষ মুষ্টিযোদ্ধা
বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
মিরপুর বিভাগ

**মিরপুর বিভাগ** পাকিস্তানের আজাদ কাশ্মীরে অবস্থিত একটি প্রশাসনিক বিভাগ। এটি জম্মু ও কাশ্মীরি রাজ্যের সাবেক মিরপুর জেলার অন্যতম অংশ ছিল যেটি ১৯৪৭ সালের ভারত-পাকিস্তান যুদ্ধের পরবর্তী সময়ে পাকিস্তানের নিয়ন্ত্রণে চলে আসে।

বর্তমানে, মিরপুর বিভাগের মধ্যে নিম্নলিখিত জেলা রয়েছে:

* ভিম্বার জেলা
* কোটলি জেলা
* মিরপুর জেলা

বিষয়শ্রেণী:পাকিস্তানের বিভাগ
বিষয়শ্রেণী:আজাদ কাশ্মীর
হোজাই দাঙ্গা

**হোজাই দাঙ্গা** আসামের হোজাই জেলার সদর ও তার পার্শ্ববর্তী এলাকাতে ঘটে যাওয়া একটি গণহত্যা৷ মূলত: বাঙালি হিন্দু সম্প্রদায়, যারা ভারত বিভাজনকালে পূর্ব পাকিস্তান থেকে শরণার্থী হয়ে আশ্রয় নিয়েছিলো তারাই ছিলো এই গণহত্যার শিকার৷ সরকারী মতে ১০০-এর অধিক বাঙালি হিন্দুকে এই গণহত্যার শিকার হতে হয়েছিলো৷ আক্রমণকারীরা ছিলেন জাতিতে অসমীয়া ও ধর্মে হিন্দু৷ প্রাথমিকভাবে একজন ফটোশপের মালিক ও ক্রেতার মধ্যে বচসা বাঁধলেও এই সামান্য  কারণে ১৯৯৩ খ্রিষ্টাব্দে ঘটে যায় নির্মম এই বাঙালি হত্যাকাণ্ড৷

## আরো দেখুন
* মান্দাই গণহত্যাকাণ্ড
* বাগবের গণহত্যা
* গোরেশ্বর গণহত্যাকাণ্ড
* শিলাপাথর গণহত্যাকাণ্ড
* উত্তর কামরূপ গণহত্যাকাণ্ড
* খয়রাবাড়ি গণহত্যাকাণ্ড
* নিচলামারি গণহত্যাকাণ্ড
* তিনসুকিয়া গণহত্যা
* কমলনগর হত্যাকাণ্ড
* বোরোল্যান্ড গণহত্যাকাণ্ড ২০১৪
* কোকড়াঝাড় গণহত্যাকাণ্ড ২০১২
* নেলি হত্যাযজ্ঞ

## তথ্যসূত্র

বিষয়শ্রেণী:ভারতে জাতিগোষ্ঠী নিধন
বিষয়শ্রেণী:বাঙালি গণহত্যা
বিষয়শ্রেণী:১৯৯৩-এ ভারত
বিষয়শ্রেণী:আসামের ইতিহাস
বিষয়শ্রেণী:বাঙালি হিন্দু গণহত্যা
বিষয়শ্রেণী:হোজাই জেলা
বিষয়শ্রেণী:১৯৯৩-এর দাঙ্গা
বিষয়শ্রেণী:ভারতে দাঙ্গা ও নাগরিক নৈরাজ্য
বিষয়শ্রেণী:ভারতে ধর্মীয় দাঙ্গা
বিষয়শ্রেণী:২০শ_শতাব্দীতে_ভারতে_গণহত্যা
নিচলামারী গণহত্যাকাণ্ড

৩০শে ডিসেম্বর ১৯৯৭ খ্রিষ্টাব্দে রাষ্ট্রীয় বোরোল্যান্ড গণতান্ত্রিক মোর্চা সংগঠনের বন্দুকবাজরা ১২ জন বাঙালি হিন্দুকে দরং জেলার নিচলামারিতে (বর্তমানে ওদালগুরি জেলা) গুলি করে হত্যা করে চাঞ্চল্য ছড়ায় যা **নিচলামারি গণহত্যাকাণ্ড** নামে কুখ্যাত৷ মৃৃতদের মধ্যে ছিলেন ৬ জন নারী একজন ৬ মাস বয়সী শিশু এবং ৫ জন পুরুষ৷ তার পরের দিন ৩১শে ডিসেম্বর একই মোর্চা সংগঠন পার্শ্ববর্তী অন্য একটি গ্রামে পুনরায় বাঙালিদের ওপর আক্রমণ করে ফলে সেখানেও ৯ জন বাঙালি প্রাণ হারায়৷

## পটভূমি
ভারতীয় যুক্তরাষ্ট্র থেকে আলাদা স্বায়ত্তশাসিত বোরোল্যান্ড গঠনের ঐক্য বাস্তবায়িত করতে না পেরে ১৯৯৩ খ্রিষ্টাব্দে পূর্বতন বোরো নিরাপত্তা দলটি রাষ্ট্রীয় বোরোল্যান্ড গণতান্ত্রিক মোর্চা নামে পরিবর্তিত হয়৷ খ্রিস্টান প্রধান এন.ডি.এফ.বি.(রা.বো.গ.মো.) বোরোঅধ্যুষিত অঞ্চলগুলিতে ভাষাগত সংখ্যালঘু বিশেষত বাঙালিদেরকে লক্ষ্য বানাতে থাকে৷ তারা হিন্দুপ্রধান বোরো সংগঠন বোরো জনমুক্তি ব্যাঘ্র বাহিনীর (বি.এল.টি.এফ) সদস্যদের ও লক্ষ্য বানায়৷ এমতাবস্তায় বাঙালি সংগঠনগুলির সাথে বি.এল.টি.এফ জোট বাঁধে ও এন.ডি.এফ.বি. থেকে বাঙালি হিন্দুদের  রক্ষার্থে চুক্তি করা হয়৷ এরকম চলতে থাকাতে দরং জেলার নিচলামারিতে (বর্তমানে ওদালগুরি জেলা) এন.ডি.এফ.বি-এর সদস্যরা বাঙালি সংগঠনগুলির ওপর ক্ষিপ্ত হয় ও পরিকল্পনা মতো ৩০শে ডিসেম্বর ১৯৯৭ খ্রিষ্টাব্দে বাঙালিদের ওপর সশস্ত্র হামলা করা হয়৷

## হত্যাকাণ্ড
৩০শে ডিসেম্বর ১৯৯৭ খ্রিষ্টাব্দে ভারতীয় প্রমাণ সময় রাত ৮ টা নাগাদ এন.ডি.এফ.বি এর সশস্ত্র যোদ্ধাদের একটি দল নিচলামারি এলাকাতে প্রবেশ করে৷ তারা ৪ টি বাঙালি হিন্দু পরিবারের মোট ১৫ জন সদস্যকে বাড়ি থেকে বের করে নিয়ে আসে ও অগ্নিসংযোগ ঘটায়৷ এক ছয় মাসের শিশু ও ছয়জন মহিলাসহ বারোজন তৎক্ষণাৎ মৃৃত্যুমুখে পতিত হয় ও বাকী তিনজন গুরুতর আহত হয়৷ গণহত্যার পরের দিন স্থানীয়রা বিক্ষোভে তৎকালীন আসামের মুখ্যমন্ত্রী প্রফুল্ল কুমার মহন্ত আতঙ্কিত গ্রাম পরিদর্শনে আসেন ও মৃৃতদেহগুলি ময়নাতদন্তের জন্য প্রশাসনের হাতে তুলে দেওয়ার বন্দোবস্ত করেন৷

## আরো দেখুন
* মান্দাই গণহত্যাকাণ্ড
* গোরেশ্বর গণহত্যাকাণ্ড
* খয়রাবাড়ি গণহত্যাকাণ্ড
* বাগবের গণহত্যা
* উত্তর কামরূপ গণহত্যাকাণ্ড
* হোজাই গণহত্যাকাণ্ড
* শিলাপাথর গণহত্যাকাণ্ড
* তিনসুকিয়া গণহত্যা
* কমলনগর হত্যাকাণ্ড
* বোরোল্যান্ড গণহত্যাকাণ্ড ২০১৪
* কোকড়াঝাড় গণহত্যাকাণ্ড ২০১২
* নেলি হত্যাযজ্ঞ 
## তথ্যসূত্র

বিষয়শ্রেণী:বাঙালি গণহত্যা
বিষয়শ্রেণী:দরং জেলা
বিষয়শ্রেণী:ওদালগুড়ি জেলা
বিষয়শ্রেণী:খ্রিস্টান সন্ত্রাসবাদ
বিষয়শ্রেণী:ভারতে জাতিগোষ্ঠী নিধন
বিষয়শ্রেণী:আসামের ইতিহাস
বিষয়শ্রেণী:বাঙালি হিন্দু গণহত্যা
বিষয়শ্রেণী:১৯৯৭-এ গণহত্যা
বিষয়শ্রেণী:১৯৯৭-এ ভারত
বিষয়শ্রেণী:১৯৯৭-এ ভারতে খুন
বিষয়শ্রেণী:আসামে সন্ত্রাস
বিষয়শ্রেণী:২০শ_শতাব্দীতে_ভারতে_গণহত্যা
নীলম দেও

**নীলম দেও** ১৯৭৫ ব্যাচের ভারতীয় পররাষ্ট্র পরিষেবার (আইএফএস) পদাধিকারী। তিনি ডেনমার্ক এবং কোত দিভোয়ার (আইভরি কোস্ট) তে ভারতের রাষ্ট্রদূত হিসাবে কাজ করেছেন। এর সঙ্গে সিয়েরা লিওন, নাইজার এবং গিনিতেও তার সেই স্বীকৃতি ছিল।

তার কর্মজীবনে, তিনি দুবার মার্কিন যুক্তরাষ্ট্রে কর্মরত ছিলেন, প্রথমবার ১৯৯২ সাল থেকে ১৯৯৫ সাল পর্যন্ত ওয়াশিংটন, ডিসি তে এবং দ্বিতীয়বার ২০০৫ সাল থেকে ২০০৮ সাল পর্যন্ত নিউ ইয়র্ক শহরে। নিউ ইয়র্ক শহরের কনসাল জেনারেল হিসাবে, তিনি বিনিয়োগ প্রচার কর্মসূচির সঙ্গে জড়িত ছিলেন।

আইএফএস এ ৩৩ বছর কাজ করার পর, ২০০৯ সালে তিনি একত্রে গেটওয়ে হাউস: ইন্ডিয়ান কাউন্সিল অন গ্লোবাল রিলেশনস এর প্রতিষ্ঠা করেন। তিনি একাধারে সেন্টার ফর এয়ার পাওয়ার স্টাডিজের এক বিশিষ্ট সদস্য ছিলেন, উন্নয়নমূলক পরামর্শ দেওয়ার একটি সংগঠন - দ্য ক্লাইমেট গ্রুপ এর একজন উপদেষ্টা ছিলেন, এবং  ব্রেকথ্রু নামক একটি মানবাধিকার সংস্থার বোর্ড সদস্য ছিলেন।

## শিক্ষা

নীলম দেও দিল্লি স্কুল অফ ইকোনমিক্স থেকে অর্থনীতিতে মাস্টার্স ডিগ্রি অর্জন করেন। আইএফএস এ যোগদান করার আগে, তিনি ১৯৭১ সাল থেকে ১৯৭৪ সাল পর্যন্ত দিল্লি বিশ্ববিদ্যালয়ের কমলা নেহরু কলেজে অর্থনীতি পড়িয়েছিলেন। তার, বিশেষ করে, আফ্রিকা, দক্ষিণ পূর্ব এশিয়া, ভারত-মার্কিন দ্বিপাক্ষিক সম্পর্ক, বাংলাদেশ ও অন্যান্য সার্ক প্রতিবেশী দেশগুলির বিষয়ে তথ্য সমন্বিত ব্যাপক জ্ঞান আছে। 

## কূটনৈতিক কর্মজীবন

আইএফএস হিসাবে তিনি তার কর্মজীবন শুরু করেন ইতালি থেকে, ১৯৭৭ সাল থেকে ১৯৮০ সাল পর্যন্ত। তার পরের কর্মক্ষেত্র ছিল থাইল্যান্ড। সেখানে তিনি ১৯৮৪ সাল থেকে ১৯৮৭ সাল পর্যন্ত রাজনৈতিক এবং সংবাদ পদাধিকারী হিসাবে কাজ করেন। পররাষ্ট্র মন্ত্রণালয়ের দায়িত্ব পালনকালে, তিনি বাংলাদেশ, শ্রীলঙ্কা, মায়ানমার ও মালদ্বীপের জন্য যুগ্ম সচিব হয়ে কাজ করেছেন। এর আগে তিনি ১৯৯৬ সাল থেকে ১৯৯৯ পর্যন্ত ডেনমার্কের রাষ্ট্রদূতের দায়িত্ব পালন করেন এবং এর পর রাষ্ট্রদূত নিযুক্ত হন কোট ডি'ভা (আইভরি কোস্ট)তে (১৯৯৯-২০০২)। এর সঙ্গে সিয়েরা লিওন, নাইজার এবং গিনিতেও তার সেই স্বীকৃতি ছিল। তার সর্বশেষ নিয়োগে তিনি, ২০০৫ সাল থেকে ২০০৮ সাল পর্যন্ত, নিউ ইয়র্কের কনসাল জেনারেল ছিলেন। তার বিশেষ দায়িত্বগুলির মধ্যে ছিল মার্কিন কংগ্রেসের সঙ্গে, নীতি নির্ধারকদের সঙ্গে এবং মার্কিন যুক্তরাষ্ট্রের বিশ্ববিদ্যালয়গুলির সঙ্গে কৌশলগত বিষয় নিয়ে যোগাযোগ রাখা। 

## প্রকাশনা এবং উপস্থিতি

তিনি ভারতের অর্থনৈতিক উত্থানের সঙ্গে জড়িত বিষয়, স্বদেশ থেকে নির্বাসন এবং বিশ্বব্যাপী রাজনীতি নিয়ে প্রায়শই মন্তব্য করেন। তার নিবন্ধগুলি বিভিন্ন প্রকাশনা সংস্থা থেকে প্রকাশিত হয়েছে। এগুলির মধ্যে আছে - গেটওয়ে হাউস, নিউজউইক, রিডিফ.কম, এবং প্রগতি। বিবিসি, সিএনএন-আইবিএন এর মত সম্প্রচার মাধ্যমে উপস্থিত হওয়ার পাশাপাশি, শ্রীমতি দেওকে অনেক জনসভাতেও কথা বলতে আমন্ত্রণ জানানো হয়েছে।

## ব্যক্তিগত জীবন

নীলম দেও বিবাহ করেন প্রমোদ দেও কে। তিনি ভারতীয় প্রশাসনিক সেবা দপ্তরের একজন পদাধিকারী। এর আগে তিনি সেন্ট্রাল ইলেকট্রিসিটি রেগুলেটরী কমিশনের চেয়ারম্যান ছিলেন।  তাদের একটি কন্যা আছেন, যিনি এখন পেনসিলভানিয়ার লেহাই বিশ্ববিদ্যালয়ের রাজনৈতিক বিজ্ঞানের সহযোগী অধ্যাপক।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ডেনমার্কে ভারতের রাষ্ট্রদূত
কমলনগর হত্যাকাণ্ড

১৪ই আগস্ট ২০০৩ খ্রিস্টাব্দে ত্রিপুরার কমলনগর গ্রামে ১৪ জন নিরস্ত্র বাঙালি হিন্দুকে নিখিল ত্রিপুরা ব্যাঘ্র বাহিনীর বিদ্রোহী বন্দুকবাজরা গুলি করে হত্যা করে যা ত্রিপুরা **কমলনগর গণহত্যাকাণ্ড** নামে কুখ্যাত৷

## পটভূমি
১৯৪৯ এর পরবর্তী সময়ে ত্রিপুরাতে বাঙালি তথা বাঙালি হিন্দুদের ওপর বিভিন্ন হামলার দায়ভার এ.টি.টি.এফ. নিয়ে এসেছে৷ ২০০৩ খ্রিস্টাব্দে মে মাসে ৩০ জন বাঙালি হত্যার পেছনে রাষ্ট্রীয় ত্রিপুরা জনমুক্তি মোর্চা ও এ.টি.টি.এফ. এর নাম জড়িত৷

কমলপুর গ্রামটি পশ্চিম ত্রিপুরা জেলার কল্যাণপুর থানার অধীনস্থ ও আগরতলা-খোয়াই সড়কের ওপর অবস্থিত৷ এটি জনবিরল ও আম-কাঁঠালগাছে পরিপূর্ণ গ্রাম, যেখানে মুলত হতদরিদ্র বাঙালি হিন্দু কৃষকদের বসবাস, অধিকাংশ বাড়িই মাটির ও বিদ্যুৎ সংযোগ অপ্রতুল৷ গ্রামের বেশকিছু আবাসিক ২০০০ খ্রিস্টাব্দের মধ্যে নিরাপত্তারক্ষীর ভয়ে গ্রাম ছেড়ে কল্যাণপুর এলাকাতে বসতি গড়েছে৷

## হত্যাকাণ্ড
২০০৩ খ্রিস্টাব্দে প্রাক-স্বাধীনতা দিবস উৎযাপন কালে রাত ৯:৪৫ নাগাদ নিখিল ত্রিপুরা ব্যাঘ্র বাহিনী কমলনগর গ্রামে হামলা চালায়৷ হামলাকারীরা প্রথমে পুরো গ্রাম ঘিরে ফেলে ও ঘরে অগ্নিসংযোগ করে দেয়৷ ফলে বাসরতরা ঘর থেকে বেরিয়ে আসার চেষ্টা করে ও তখনই বন্দুকবাজরা তাদের উদ্দেশ্য করে এলোপাথারি গুলি চালাতে থাকে৷ পরে তারা ঘর থেকে লুক্কাইতদের ও বের করে আনে৷

হামলাকারীরা সেখানে মোটামুটি আধঘণ্টা যাবৎ অত্যাচার চালাতে থাকে৷ অপ্রকাশিত সূত্র থেকে জানা যায় পার্শ্ববর্তী ত্রিপুরী গ্রামগুলি থেকে বন্দুকবাজরা বিভিন্নভাবে সাহায্য পেতে থাকে৷ একই পরিবারের সাতজন সদস্য সহিত মোট চৌদ্দজনকে হত্যা করা হয় ও বহুলোক আহত হয়৷ পুলিশ সুপার টি.বি. রায় তৎক্ষণাৎ গ্রামে এসে উপস্থিত হন ও পরিস্থিতি নিয়ন্ত্রণে আনেন৷

## ঘটনা পরবর্তী প্রভাব
**কমলনগর হত্যাকাণ্ড**-এর খবর ছড়িয়ে যাওয়ার সাথে সাথে কল্যাণপুর থানা সহ সমগ্র এলাকাতে চাঞ্চল্য ছড়িয়ে পড়ে৷ প্রায় ৩০০ নিঃস্ব বাঙালি হিন্দু পরিবার কমলপুর ও আশেপাশের নিজবাস ছেড়ে কমলপুর উচ্চ বিদ্যালয়ে আশ্রয় নেয়৷ ত্রিপুরী উপজাতিভুক্ত সরকারী চাকুরীরত, ছাত্র, মহিলা ও চিকিৎসাধীন সকলেই আগামী সময়ে ধেয়ে আসা বিপত্তির কথা মাথায় রেখে ঐ অঞ্চল ছেড়ে পালিয়ে যায়৷ স্থানীয়রা রাস্তা অবরোধ করে ও স্থায়ী নিষ্পত্তি চেয়ে আন্দোলনে নামে৷ কমলনগরের পরিস্থিতি পর্যালোচনে যাওয়া পাঁচজন মন্ত্রীসদকে আটক করেন স্থানীয়রা৷
## তদন্ত
পরের দিন, প্রত্যক্ষদর্শী একজন কল্যাণপুর থানাতে সমস্ত ঘটনা নথিভুক্ত করেন৷ ৫ই জানুয়ারী ২০০৯ খ্রিস্টাব্দে পশ্চিম ত্রিপুরা জেলার জিরানিয়া উপজেলার পুলিশ কর্মকর্তার হাতে এ.টি.টি.এফ. এর দুজন মাইকেল ও রয়্যাল দেববর্মা আত্মসমর্পণ করে৷ পুলিশ প্রশাসন ৩৮ জনের সাক্ষ্যদানের ভিত্তিতে তদন্তের মাধ্যমে চৌদ্দ জনের বিরূদ্ধে খোয়াই আদালতে চার্জশিট গঠন করেন৷ তদন্ত শেষে ধৃত ১৭ জনের মধ্যে কার্তিক দেববর্মা, ব্রজেন্দ্র দেববর্মা, অশোক দেববর্মা দোষী সাব্যস্ত হয় ও যাবজ্জীবন কারাদন্ড পায়, বাকী ১৪ জনকে প্রমাণের অভাবে খালাস করে দেওয়া হয়৷

## আরও দেখুন
* মান্দাই গণহত্যাকাণ্ড
* গোরেশ্বর গণহত্যাকাণ্ড
* খয়রাবাড়ি গণহত্যাকাণ্ড
* বাগবের গণহত্যা
* উত্তর কামরূপ গণহত্যাকাণ্ড
* হোজাই গণহত্যাকাণ্ড
* নিচলামারি গণহত্যাকাণ্ড
* তিনসুকিয়া গণহত্যা
* শিলাপাথর গণহত্যাকাণ্ড
* বোরোল্যান্ড গণহত্যাকাণ্ড ২০১৪
* কোকড়াঝাড় গণহত্যাকাণ্ড ২০১২
* নেলি হত্যাযজ্ঞ
## তথ্যসূত্র

বিষয়শ্রেণী:বাঙালি গণহত্যা
বিষয়শ্রেণী:ভারতে জাতিগোষ্ঠী নিধন
বিষয়শ্রেণী:ত্রিপুরার ইতিহাস
বিষয়শ্রেণী:২০০৩-এ ভারত
বিষয়শ্রেণী:বাঙালি হিন্দু গণহত্যা
বিষয়শ্রেণী:এশিয়ায় জাতিগোষ্ঠী নিধন
বিষয়শ্রেণী:ভারতে হত্যাকাণ্ড
বিষয়শ্রেণী:ত্রিপুরায় অপরাধ
জোসেফ এল. ম্যাংকাভিৎস

**জোসেফ লিও ম্যাংকাভিৎস** (, /ˈmæŋkəwɪts/; ১১ ফেব্রুয়ারি ১৯০৯ - ৫ ফেব্রুয়ারি ১৯৯৩) ছিলেন একজন মার্কিন চলচ্চিত্র পরিচালক, চিত্রনাট্যকার, ও প্রযোজক। 
তিনি *আ লেটার টু থ্রি ওয়াইভস* (১৯৪৯) ও *[[অল অ্যাবাউট ইভ]]* (১৯৫০) চলচ্চিত্রের জন্য দুবার শ্রেষ্ঠ পরিচালনা ও শ্রেষ্ঠ লেখনী বিভাগে চারটি অস্কার জয় করেন।

তিনি ১৭ বছর প্যারামাউন্ট পিকচার্সে চিত্রনাট্যকার হিসেবে এবং মেট্রো-গোল্ডউইন-মেয়ারে প্রযোজনার কাজ করেন। টুয়েন্টিয়েথ সেঞ্চুরি ফক্সের হয়ে চলচ্চিত্র নির্মাণের সুযোগ পেলে তিনি ছয় বছরে ১১টি চলচ্চিত্র নির্মাণ করেন। তিনি *আ লেটার টু থ্রি ওয়াইভস* (১৯৪৯) ও *[[অল অ্যাবাউট ইভ]]* (১৯৫০) চলচ্চিত্র নির্মাণ করে তার কর্মজীবনের শিখরে পৌঁছান।

দীর্ঘ চলচ্চিত্র জীবনে তিনি ৪৮টি চিত্রনাট্য রচনা করেন এবং তার প্রযোজিত ফক্সের *[[দ্য ফিলাডেলফিয়া স্টোরি (চলচ্চিত্র)|দ্য ফিলাডেলফিয়া স্টোরি]]* ১৯৪১ সালে শ্রেষ্ঠ চলচ্চিত্রের জন্য একাডেমি পুরস্কারের মনোনয়ন লাভ করে।

## প্রারম্ভিক জীবন
ম্যাংকাভিৎস ১৯০৯ সালের ১১ ফেব্রুয়ারি পেন্সিলভেনিয়ার উইলকস-বারে জন্মগ্রহণ করেন। তার পিতা ফ্রানৎস ম্যাংকাভিৎস ও মাতা ইয়োহানা ব্লুমেনাউ মার্কিন যুক্তরাষ্ট্রে জার্মানি থেকে আগত ইহুদি অভিবাসী। জোসেফের বোন এরনা (১৯০১-১৯৭৯) এবং ভাই হেরমান (১৮৯৭-১৯৫৩) একজন চিত্রনাট্যকার, যিনি *[[সিটিজেন কেইন]]* (১৯৪১) ছবিটির চিতনাট্য রচনার জন্য যৌথভাবে অস্কার লাভ করেন।

## বহিঃসংযোগ
* 
* 
* 

বিষয়শ্রেণী:১৯০৯-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:জার্মান ইহুদি বংশোদ্ভূত মার্কিন ব্যক্তি
বিষয়শ্রেণী:পেন্সিলভেনিয়ার চলচ্চিত্র পরিচালক
বিষয়শ্রেণী:পেন্সিলভেনিয়ার চলচ্চিত্র প্রযোজক
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী
বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী
বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার
বিষয়শ্রেণী:২০শ শতাব্দীর মার্কিন চিত্রনাট্যকার
বিষয়শ্রেণী:শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার বিজয়ী
বিষয়শ্রেণী:কলাম্বিয়া কলেজের (নিউ ইয়র্ক) প্রাক্তন শিক্ষার্থী
বিষয়শ্রেণী:জার্মান ভাষার চলচ্চিত্র পরিচালক
বিষয়শ্রেণী:ইহুদি মার্কিন লেখক
বিষয়শ্রেণী:রাইটার্স গিল্ড অব আমেরিকা পুরস্কার বিজয়ী
বিষয়শ্রেণী:পেনসিলভেনিয়ার চলচ্চিত্র পরিচালক
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:নিউ ইয়র্ক শহরের চলচ্চিত্র পরিচালক
বিষয়শ্রেণী:২০শ শতাব্দীর মার্কিন পুরুষ লেখক
শান্তা ইসলাম

**নাজমা হক** (পরিচিত **শান্তা ইসলাম**) একজন বাংলাদেশী চলচ্চিত্র এবং টেলিভিশন অভিনেত্রী, উপস্থাপিকা এবং পরিচালক। অন্য জীবন চলচ্চিত্রে অভিনয়ের সুবাদে তিনি বাংলাদেশ জাতীয় চলচ্চিত্র পুরস্কার শ্রেষ্ঠ পার্শ্বচরিত্রে অভিনেত্রী পুরস্কার জিতে নেন।

## প্রাথমিক জীবন এবং কর্মজীবন
শান্তা সিলেট বিভাগের জগন্নাথপুর উপজেলার জগদীশপুর গ্রামে জন্মগ্রহণ করেন এবং সেখানেই বেড়ে ওঠেন। তিনি ১৯৮৫ সালে ঢাকা বিশ্ববিদ্যালয়ের ছাত্রী থাকাকালীন সময়ে থিয়েটার ও টেলিভিশন মিডিয়ার অভিনয় শুরু করেন।

শান্তা টেলিভিশন নাটক অভিযোগ এ অভিনয়ের মাধ্যমে অভিনয় ছোট পর্দায় অভিনয় শুরু করেন এবং থিয়েটারে জীবন শুরু করেন যুদ্ধ এবং যোদ্ধার মাধ্যমে। এছাড়াও তিনি বেশ কয়েকটি টেলিভিশনের অনুষ্ঠান উপস্থাপনাও করেছেন।

## চলচ্চিত্রের তালিকা
* ফুল নেবো না অশ্রু নেবো (২০০০)

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:২০শ শতাব্দীর বাংলাদেশী অভিনেত্রী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী মঞ্চ অভিনেত্রী
বিষয়শ্রেণী:বাংলাদেশী টেলিভিশন উপস্থাপিকা
বিষয়শ্রেণী:বাংলাদেশী টেলিভিশন উপস্থাপক
ব্ল্যাক আনোয়ার

**ব্ল্যাক আনোয়ার** (জুলাই ১০, ১৯৪১  নভেম্বর ১০, ২০০৭) বাংলাদেশী চলচ্চিত্র অভিনেতা ছিলেন। ১৯৮৯ সালে তিনি *[[ব্যাথার দান]]* চলচ্চিত্রে অভিনয়ের সুবাদে শ্রেষ্ঠ পার্শ্বচরিত্রে অভিনেতা বিভাগে জাতীয় চলচ্চিত্র পুরস্কার লাভ করেন।

## ব্যক্তিগত জীবন
ব্ল্যাক আনোয়ার ঢাকার সূত্রাপুরে ১৯৪১ সালে জন্মগ্রহণ করেন। তার বাবা সোনা মিয়া ছিলেন একজন অভিনয়শিল্পী। ব্ল্যাক আনোয়ার ২০০৭ সালের ১০ নভেম্বর মৃত্যুবরণ করেন।

## কর্মজীবন
আনোয়ার **সুয়োরানী দুয়োরানী** চলচ্চিত্রে অভিনয়ের মাধ্যমে চলচিত্রাঙ্গনে আগমন করেন। তার সর্বশেষ অভিনীত চলচ্চিত্র ছিল কাবুলিওয়ালা। তিনি চলচ্চিত্রের পাশাপাশি টেলিভিশন ও মঞ্চে অভিনয় করেন।

## উল্লেখযোগ্য কাজ
* *কেয়ামত থেকে কেয়ামত*
* *অনন্তপ্রেম*
* *অশান্ত ঢেউ*
* *স্বাক্ষী*
* *সৎ ভাই*
* *সুয়োরানী দুয়োরানী* (১৯৬৮)
* *[[জীবন থেকে নেয়া]]* (১৯৭০)

## তথ্যসূত্র

## বহিঃসংযোগ
* 

বিষয়শ্রেণী:১৯৪১-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:ঢাকার ব্যক্তি
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী টেলিভিশন অভিনেতা
পুঞ্চ বিভাগ

**পুঞ্চ বিভাগ**  পাকিস্তানের আজাদ কাশ্মীরে অবস্থিত একটি প্রশাসনিক বিভাগ। এটি জম্মু ও কাশ্মীরি রাজ্যের সাবেক ঐতিহাসিক পুঞ্চ জেলার অন্যতম অংশ ছিল; যেটি ১৯৪৭ সালের ভারত-পাকিস্তান যুদ্ধের পরবর্তী সময়ে পাকিস্তানের নিয়ন্ত্রণে চলে আসে।

বর্তমানে, পুঞ্চ বিভাগের মধ্যে নিম্নলিখিত জেলাগুলি রয়েছে:
* বাঘ জেলা
* হাভেলি জেলা
* পুঞ্চ জেলা
* সুধনতি জেলা

বিষয়শ্রেণী:আজাদ কাশ্মীর
বিষয়শ্রেণী:পাকিস্তানের বিভাগ
মাক্রান বিভাগ

**মাক্রান বিভাগ** পুরাতন নাম হচ্ছে গিদরোসিয়া (বেলুচি: مکران) পাকিস্তানের বেলুচিস্তান প্রদেশে অবস্থিত একটি প্রশাসনিক বিভাগ।

বর্তমানে, মাক্রান বিভাগের মধ্যে নিম্নলিখিত জেলাগুলি রয়েছে:

*গোয়াদার জেলা
*কেচ জেলা
*পাঞ্জগুর জেলা

## তথ্যসূত্র
আরব টেলিভিশন নাটক

[থাম্ব|''দ্য লাস্ট ক্যাভালিয়ার'' নাটকের দৃশ্যে [জোয়েলি বেলহুক ও রশিদ আসসাফ]]
**আরব টেলিভিশন নাটক** বা **আরব সোপ অপেরা** ("مسلسل" বা **মুসালসাল** হিসেবেও পরিচিত, বহুবচন **মুসালসালাত**) হল গল্পনির্ভর-বিনোদনমূলক ধারাবাহিক নাটক। শৈলীর দিক থেকে মুসালসালাত হল লাতিন আমেরিকান টেলিনোভেলার সমতুল্য। এগুলো প্রায়শই ইসলামিক ব্যক্তিত্ববিশেষদের ঐতিহাসিক বিজয়গাথা বা মহাকাব্য অথবা শ্রেনী-সংঘাত ও চক্রান্ত-জড়িত প্রেমকাহিনী হয়ে থাকে। *মুসালসাল* শব্দটির শাব্দিক অর্থ‌ হল "শৃংখলাবদ্ধ, চলমান,
শৃঙ্খলিত, অনবরত"।

রমযান মাসের প্রতিদিন সন্ধ্যায় ইফতারের পর, আরব বিশ্ব‌জুড়ে অধিকাংশ পরিবার টেলিভিশনে এসকল বিশেষ নাটক উপভোগ করে থাকে। আরব স্যাটেলাইট চ্যানেলগুলো রমযান মাসের প্রতিদিন রাতে রোজা-ভঙ্গের উদ্দেশ্যে একত্রিত হওয়া পরিবারগুলোর সদস্যদের টিভিসেটের সামনে আনতে অনুষ্ঠা‌নগুলো সম্প্রচার করে থাকে। অধিকাংশ মুসালসালাতই কমবেশি ৩০ পর্বে‌র গুচ্ছ আকারে হয়ে থাকে, অথবা রমজানের প্রতি রাতের জন্য এক পর্ব‌ করে সম্প্রচারিত হয়ে থাকে। এই টেলিভিশন ধারাবাহিকগুলো বর্ত‌মানে আরব-অঞ্চলের রমযান ঐতিহ্যের একটি অবিচ্ছেদ্য অংশ, ঠিক যেমন হাকাওয়াতি নামক আরবের গল্পকথকেরা অতীতে রমজানের রাতগুলোতে পুরোনো গল্প ও পৌরানিক উপকথাগুলো পুনরায় বর্ণনা করে রমজানের একটি অংশ হয়ে উঠেছিল।

মার্কে‌ট রিসার্চ‌ ফার্ম‌ ইপসোস-এর বর্ন‌নামতে, ২০১১ সালের রমজান মাসের প্রথম দুই সপ্তাহে মধ্যপ্রাচ্যজুড়ে ৩০% টেলিভিশন ব্যক্তিত্ব‌ বিখ্যাত হয়ে ওঠে, কারণ তখন রাষ্ট্রীয় ও বেসরকারী টিভি চ্যানেলগুলোতে প্রায় ১০০টি আরব ধারাবাহিক নাটক সম্প্রচারিত হয়। আরবে টেলিভিশন-বাণিজ্যের বাজারে রমজানের গুরুত্ব‌েের কারণে রমযান মৌসুমকে মাসব্যাপী সুপার বোল-এর সঙ্গে তুলনা করা হয়ে থাকে। এসময়, রাতের টেলিভিশন সম্প্রচার রেটিং উচু ও ভালো হয়ে থাকে, এবং রমযানের টেলিভিশনের পিক আওয়ারগুলোতে ৩০-সেকেন্ডের একটি বিজ্ঞাপন সাধারণ রেটের চেয়ে দ্বিগুণেরো অধিক হতে পারে। প্যান এরাব রিসার্চ‌ সেন্টারের বর্ন‌নামতে, ২০১২ সালের রমযানে টেলিভিশন বিজ্ঞাপনের ব্যায়ের পরিমাণ পূর্ব‌-অনূমিত ৪২০ মিলিয়ন ডলার ছাড়িয়ে যায়, যেখানে সম্পূ‌র্ণ‌ বছরের জন্য সকল আরব টেলিভিশন চ্যানেলের বিজ্ঞাপন আয় ধরা হয়েছিল প্রায় ১.৯৮ বিলিয়ন ডলার।

২০১২ সালে, ইউটিউব একটি নতুন অনলাইন চ্যানেলের ঘোষণা দেয়, যা নির্দি‌ষ্টভাবে রমযানের অনুষ্ঠান প্রচারের জন্য নিবেদিত হবে।
## তথ্যসূত্র

বিষয়শ্রেণী:আরবি টেলিভিশন ধারাবাহিক